Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: (6) bekezdésére a közigazgatási hatósági eljárás és szolgáltatás általános szabályairól szóló 2004. évi CXL. törvény
Paragraph Index: 1957

(2) Az Eht. 76. §-ának (6)–(8) bekezdés helyébe a következõ rendelkezés lép: „(6) Az elektronikus hírközlési szolgáltató köteles tájékoztatni a Hatóságot a szolgáltatás tényleges megkezdésének idõpontjáról. A Hatóság törli a szolgáltatást a nyilvántartásból, ha annak nyújtását az elektronikus hírközlési szolgáltató a bejelentetésben megjelölt tervezett kezdési idõpontig nem kezdi meg. (6a) Az elektronikus hírközlési szolgáltató a bejelentésben közölt adatokban bekövetkezett változásokat, valamint az elektronikus hírközlési szolgáltatás nyújtásának megszüntetését 15 napon belül köteles bejelenteni a Hatóságnak. Ha a szolgáltató a bejelentésben közölt adatokban bekövetkezett változásokat vagy az elektronikus hírközlési szolgáltatás nyújtásának megszüntetését határidõn belül nem jelenti be, a Hatóság a mulasztó elektronikus hírközlési szolgáltatóval szemben bírságot alkalmazhat.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes